Kokkolan Hermes

Kokkolan Hermes on 1953 perustettu kokkolalainen jääkiekkoseura. Se perustettiin, kun GBK:n ja KPV:n jääkiekkoilijat yhdistivät toimintansa. Joukkueen virallinen, rekisteröity nimi on Edustus Hermes Ry. Kaudella 2008–2009 Hermes pelasi Suomi-sarjassa, mutta joutui jättämään sarjan kesken taloudellisten vaikeuksien takia. Keväällä 2009 Hermes pelasi jääkiekon Keskimaan alueen III-divisioonan ylemmässä loppusarjassa Juniori Hermeksen nimellä. Voitettuaan sarjan Juniori Hermes nousi II-divisioonaan, jonka jälkeen perustettiin edustuskiekkoilua varten uusi seura Edustus Hermes Ry, joka otti II-divisioonassa Juniori Hermeksen paikan.

Historia 

Hermes pelasi Suomen pääsarjassa kaksi kautta 1960-luvulla. Kaudet olivat 1959–1960 ja 1966–1967. Kummallakin kerralla Hermes jäi sarjan viimeiseksi. Ensimmäisellä kerralla joukkue nappasi kaksi voittoa, mutta jälkimmäinen visiitti pääsarjassa oli umpisurkea ja toi ainoastaan yhden tasapelipisteen.

Kaudella 1995–1996 Hermes voitti silloisen Fazer-liigan runkosarjan jättäen taakseen muun muassa SaiPan, joka pudotuspeleissä onnistui kuitenkin kaatamaan Hermeksen "kaikkien aikojen joukkueen" voitoin 3–1. Kauden 1995–1996 joukkueessa pelasi muun muassa NHL:stä tullut Igor Vjazmikin, Aleksandrs Semjonovs, Jouni Kalliokoski, Marko Lapinkoski, Marko Toivola ja maalilla Kimmo Vesa.

Hermes tunnetaan hyvästä maalivahtivalmennuksesta, jonka työn hedelmiä ovat muun muassa Miika Wiikman, Iiro Tarkki, Joni Puurula, Teemu Lassila, Niklas Bäckström, Juuso Riksman ja Mika Noronen. Hermeksestä huipulle on noussut myös useita kenttäpelaajia, muun muassa Jukka Hentunen ja Jukka-Pekka Laamanen sekä Hermeksen entinen ykköskenttä Timo Pärssinen, Aki Uusikartano ja Antti Virtanen. Hentunen pelasi samaan aikaan Hermeksen kakkoskentässä.

Kaudella 2008–2009 Hermes ajautui taloudellisiin vaikeuksiin ja joutui jättämään Suomi-sarjan kesken syyskaudella. Kokkolassa jouduttiin miettimään uuden seuran mahdollisuuksia ja Kokkolaan saatiin uusi edustusjoukkue joka joutui aloittamaan vuoden 2009 alusta Jääkiekon III-divisioonassa. Seura pelasi III-divisioonan kevätkauden Juniori Hermeksen nimellä, ja joukkueessa pelasi osa Suomi-sarjan pelaajista ja A-junioreista, jotka joutuivat myös jättämään sarjansa kesken Hermeksen konkurssin takia.

III-divisioonan Hermes voitti häviämättä kertaakaan ja nousi kaudeksi 2009–2010 Jääkiekon II-divisioonaan.

Kauden 2009–2010 päätteeksi Hermes nousi Suomisarjaan.

Kaudella 2014–2015 Hermes sijoittui Suomisarjan runkosarjan kolmanneksi ja pudotuspeleissä toiseksi.Jääkiekkoliiton lisenssikomitea päätti antaa Hermekselle niin sanotun villi kortti -paikan kaudeksi 2015–2016 Mestikseen. 

Kaudella 2015–2016 Hermes ylsi Mestiksen runkosarjassa 76 pisteellä kuudennelle sijalle ja pääsi pudotuspeleihin vastustajanaan Jokipojat. Pudotuspelisarja Hermeksen ja Jokipoikien välillä kesti 7. peliin asti jolloin Jokipojat pudotti Hermeksen. Veikkauksen kultainen kypärä -kilpailun palkittu Hermekseltä oli Janne Kivilahti. Maalivahti Denis Godla nimettiin ensimmäiseen tähdistökentälliseen ja hän voitti Pasi Nurminen -palkinnon (paras maalivahti). Puolustaja Ossi Ikonen nimettiin toiseen tähdistökentälliseen.

Kaudeksi 2017–2018 Kokkolan Hermes nimettiin Oulun Kärppien yhteistyöjoukkueeksi. Keskeisenä syynä tähän on Kärppien aiemman yhteistyöjoukkeen, Kajaanin Hokin tekemä konkurssi. Hokki säilytti sarjapaikkansa karsinnoissa vielä loppukeväällä 2017 mutta ajautui vaikean taloustilanteensa myötä vararikkoon. Aiempi sopimusyhteistyöjoukkue oli ollut Vaasan Sport.

Nykyinen joukkue

Joukkueenjohto 
 Päävalmentaja – Tuukka Poikonen 
 Apuvalmentaja – Jesper Jalonen 
 Apuvalmentaja – Mikko Kuikka 
 Maalivahtivalmentaja – Manu Lähteenmäki 
 Joukkueenjohtaja – Jukka Nykänen 
 Urheilutoimenjohtaja – Patrik Friis 
 Huoltaja – Jonas Kattilakoski 
 OMT fysioterapeutti – Matias Mattila

Saavutukset 
 Mestiksen hopeaa: 2021 
 Mestiksen kolmas: 2001 ja 2004
 Mestiksen runkosarjan voitto: 2019
 I-Divisioonan toinen: 1998
 Fazer-liigan runkosarjan voitto: 1996
 II-divisioonan voitto: 1971
 Suomensarjan voitto: 1966

Tilastoja & Ennätyksiä

SM-sarja 
 Sijoitus maratontaulukossa: 43
 Kausia: 2 (1960 sij.10, 1967 sij.12)

Mestis / I-divisioona 
 Sijoitus maratontaulukossa: 10
 Kausia: 12
 Otteluita: 541
 Voittoja: 271
 Tasapelejä: 62
 Tappioita: 208
 Tehdyt maalit: 1926
 Päästetyt maalit: 1725

Päävalmentajat Mestiksessä 
2000–2001  Juha Pajuoja
2001  Jari Grönstrand
2001–2002  Jouni Vuorinen
2002–2006  Pasi Arvonen
2006  Jarmo Jamalainen (2. tammikuuta 2006 alkaen)
2015–2017  Antti Karhula
2017–2018  Ari-Pekka Pajuluoma (20. joulukuuta 2017 alkaen)
2018–2020  Janne Tuunanen
2020  Ari-Pekka Pajuluoma (3. helmikuuta 2020 alkaen)
2020–2022  Jere Härkälä
2022–  Tuukka Poikonen (6. helmikuuta 2022 alkaen)

Tunnettuja pelaajia

Jäädytetyt pelinumerot 
   1 Tapio Salo
   7 Tuomo Valavaara
   9 Eino Pollari
   23 Jani Uski
   91 Jouni Kalliokoski

Seurassa pelanneet NHL-pelaajat 

 Justus Annunen
 Niklas Bäckström
 Toni Dahlman
 Jukka Hentunen
 Mikko Jokela
 Joel Kiviranta
  Leo Komarov

 Rasmus Kupari
 Mika Noronen
 Tomi Pettinen
 Timo Pärssinen
 Robin Salo
 Iiro Tarkki
 Igor Vjazmikin

I-divisioonassa/Mestiksessä palkitut

Lähteet

Aiheesta muualla
 Edustus Hermeksen verkkosivut
 Juniori Hermeksen kotisivut